મહેસાણા સહિત ઉત્તર ગુજરાતમાં છેલ્લા ચાર દિવસ ઉપરાંતથી હિટ વેવની સ્થિતિ સર્જાતા જનજીવન ત્રાહિમામ્ પોકારી ઉઠ્યું છે. ગરમીનો પારો 43.4 ડિગ્રીને પણ આંબી ગયું હતું. શનિવારે તાપમાનનો પારો 40 ડિગ્રીએ પહોંચ્યો હતો. પરિણામે અંગ દઝાડતી ગરમીના કારણે બપોરે બજારના માર્ગો સુમસામ ભાસી રહ્યા હતા.ત્યારે ડીસામાં ગરમીના કારણે એક વ્યક્તિ ઢળી પડ્યો હતો.જેને સારવાર અર્થે ખસેડવામાં આવ્યો હતો. હવામાન વિભાગના જણાવ્યા અનુસાર અગામી 5 દિવસ સુધી ગરમીનો પારો 41 ડિગ્રીની આસપાસ રહેશે.